Ին Յան (խումբ)

«Ին Յան», ռուս-ուկրաինական փոփ-խումբ, ռուսական «Աստղերի ֆաբրիկա» նախագծի յոթերորդ եթերաշրջանի եզրափակչի մասնակից։ Հիմնադրման պահից մինչև 2012 թվականը կոլեկտիվի պրոդյուսերը Կոնստանտին Մելաձեն էր։


== Պատմություն ==


=== Կոլեկտիվի անվանում ===
Ին Յան հասկացությունը ծագում է հին Չինաստանի փիլիսոփայության դպրոցից և համարվում է աշխարհի համընդհանուր երկակիության խորհրդանիշ։ 

Երաժշտական տեսահոլովակների ստեղծողների կողմից ապատեղեկատվության պատճառով դեբյուտային տեսանյութում խմբի անունը գրվել է վրիպակով՝ «Ին Յան»-ի փոխարեն՝ «Ին Յանյ»։ Դա հանգեցրել է նրան, որ «Աստղերի ֆաբրիկա-7» երաժշտական հավաքածուներում ևս կոլեկտիվի անվանումը սխալ է գրվել։ Արդյունքում խմբի անունը շատ դեպքերում սխալ է գրվել։


=== «Աստղերի ֆաբրիկա 7» ===
Խմբի դեբյուտային երգը՝ «Мало-помалу» (հայերեն՝ «Քիչ-քիչ») լիրիկական կոմպոզիցիան, ներկայացվել է 2007 թվականի նոյեմբերի 25-ին՝ յոթերորդ «Աստղերի ֆաբրիկայի» վերջին հաշվետու համերգի օրը, որտեղ Տատյանա Բոգաչովան և Արտյոմ Իվանովը նոմինանտներ էին։ Որպես նոմինանտների երգեր՝ այդ օրն առաջին անգամ հնչեցին Կոնստանտին Մելաձեի «Невесомо» (հայերեն՝ «Անկրկնելի») երգը, որը կատարել է Տատյանան, և Դմիտրի Կլիմաշենկոյի հեղինակած «Если бы ты знала» (հայերեն՝ «Եթե դու իմանայի») երգը Արտյոմի կատարմամբ, որը հետագայում ներառվել է «Ին Յան» խմբի երգացանկում։
Նոր խումբ ստեղծելու մտադրությունը թաքցվում էր մինչև վերջին պահը և հաճելի անակնկալ էր ամբողջ երկրում մեծ թվով հանդիսատեսի համար։

Վերջին համերգի ավարտին Մելաձեն հայտարարում է չսպասված համար և արտաբերում չինական փիլիսոփայությունից ծանոթ նոր ստեղծագործական միավորի անվանումը՝ «Ին-Յան»՝ թողնելով դահլիճը սպասման մեջ։ Պահպանելով ինտրիգը մինչև վերջին պահը՝ մեկը մյուսի հետևից բարձրանում են կտորից սպիտակ սյուներ, որոնք թաքցնում են կատարողներին։ Ի ուրախություն ներկաների՝  առաջինը երգեց իր միավորը գործընկերոջը տված և արդյունքում նախագծից րոպեներ առաջ դուրս մնացած Արտյոմ Իվանովը։ Բարձրանում է երկրորդ սյունը, և հանդիսատեսը հիացմունքով ողջունում է Տատյանա Բոգաչովային։ Եվ ահա, նրանք՝  Ին և Յանը։ Բայց այն, ինչ սկզբում երևում էր դուետով, անմիջապես վերածվում է քառյակի՝ շնորհիվ հեռուստադիտողների սիրելի Սերգեյ Աշիխմինի և մինչ այդ հեռացած Յուլիա Պարշուտայի։«Мало-помалу» (հայերեն՝ «Քիչ-քիչ» ) կոմպոզիցիան թողարկման պահից շրջանառվել է ռադիոկայաններում՝ զբաղեցնելով հիթ-շքերթների տեղերը, իսկ ելույթի ձայնագրությունը հանվել է հաշվետու համերգից և հեռարձակվել ինքնուրույն «МУЗтв» հեռուստաալիքով։
2007 թվականի դեկտեմբերի 9-ին «Ին Յան» խումբը «ԲիՍ» խմբի հետ կիսել է երրորդ տեղը «Աստղերի ֆաբրիկա 7»-ի եզրափակչում։ Խմբի մրցանակն էր տեսահոլովակի նկարահանում և սոլո ալբոմ։ Այդ օրը «Ին Յան» խումբը հանդես է եկել Կոնստանտին Մելաձեի «Сохрани меня» (հայերեն՝ «Պահպանիր ինձ») հեղինակային նոր երգով։ Երգի համար նկարահանվել է խմբի դեբյուտային տեսահոլովակը՝ Ալան Բադոևի ղեկավարությամբ։


=== Կյանք «Աստղերի ֆաբիկա» նախագծից հետո ===
Ռուսաստանի պատմության մեջ առաջին Ընտանիքի, սիրո և հավատարմության օրը «Ին Յան»-ը կատարել է Իլյա Ռեզնիկի գրած ընտանիքի օրհներգը։
2008 թվականի սեպտեմբերի 4-ին թողարկվել է խմբի նոր երգը՝ «Карма» (հայերեն՝ «Կարմա») անվանումով, որի խոսքերը և երաժշտությունը գրել էր Կոնստանտին Մելաձեն։ Երգի պրեմիերան կայացել է «հինգ աստղ» մրցույթում։ Մեկ ամիս անց թողարկվել է խմբի թվով երկրորդ տեսահոլովակը։

Խմբի ագրեսիվ սև-սպիտակ ոճը, որը կոլեկտիվի այցեքարտն է դարձել «Сохрани меня» (հայերեն՝ «Պահպանիր ինձ») երգի տեսահոլովակի թողարկումից հետո, դարձել է ավելի նուրբ, պակաս խիստ, բայց զուրկ երբեմնի հանդուգն ու բնավորությունից, որը բնորոշ է այն երգերին, որոնք կատարում է «Ին Յան»-ը։Սեպտեմբերին թողարկվել է «Камикадзе» (հայերեն՝ «Կամիկաձե») ստեղծագործությունը, իսկ մեկ ամիս անց՝ երգի պաշտոնական տեսահոլովակը։ Երգը երկար ժամանակ զբաղեցրել է առաջին տեղը «RuMusic»-ի թոփ-11-ում, իսկ խումբը ելույթ է ունեցել «Մյուզիք Բոքս» հեռուստաալիքի հոբելյանին։
2009 թվականին կայացել է նաև խմբի ամերիկյան շրջագայությունը։
2010 թվականը «Ին Յան»-ի համար սկսվել է «Եվրատեսիլ» երաժշտական մրցույթի շրջանակներում տեսահոլովակների մրցույթում «Карма» (հայերեն՝ «Կարմա») երգի տեսահոլովակի հաղթանակի հայտարարմամբ։ Գարնանը խմբի անդամները հանդես են մարտի 8-ին նվիրված շոուում։ 2010 թվականին «Եվրատեսիլ»-ի երկրպագուների միջազգային հանդիսատեսի քվեարկության արդյունքում «Ին Յան» խմբի «Карма» (հայերեն՝ «Կարմա») երգի տեսահոլովակը ճանաչվել է Եվրոպայի լավագույն տեսահոլովակ։
Ապրիլի 12-ին տեղի է ունեցել «Пофиг» (հայերեն՝ «Պոֆիգ») երգի թողարկումը, իսկ մեկ շաբաթ անց նկարահանվել է տեսահոլովակ։ 
Ամանորի նախաշեմին տեղի է ունեցել «Не отпускай моей руки» (հայերեն՝ «Բաց մի թող իմ ձեռքերը») երգի ամանորյա տեսահոլովակի թողարկումը։
Մարտին խումբը մասնակցել է «Աստղերի ֆաբրիկա» նախագծի սուպերեզրափակչին, որն ստացել է «Աստղերի ֆաբրիկա.Վերադարձ» անվանումը։
2011 թվականի մայիսի 26-ին Յուլիա Պարշուտան ներկայացրել է իր անհատական հեղինակային երգը՝ «Здравствуй» (հայերեն՝ «Բաց մի թող իմ ձեռքերը»)։ Օգոստոսի վերջին նա լքել է խումբը՝ որոշելով հանդես գալ որպես մենակատար։ 2012 թվականի հունիսի 19-ին տեղի է ունեցել «Инопланетянин» (հայերեն՝ «Այլմոլորակային») երգի պրեմիերան, որը գրել էր Կոնստանտին Մելաձեն։ Հուլիսի 7-ին թողարկվել է Կիևում Սերգեյ Տկաչենկոի կողմից նկարահանված տեսահոլովակը։ Տվյալ ստեղծագործությունից հետո Կոստանտին Մելաձեն դադարեցրել է համագործակցությունը խմբի հետ։


=== 2013 թվականից առ այսօր ===
2013 թվականից խմբի մասնակիցները, մասնավորապես՝ Արտյոմ Իվանովը և Սերգեյ Աշիխմինը, սկսել են ստեղծագործություններ գրել խմբի համար։ Թողարկվել են «Круто» (հայերեն՝ «Ընտիր»), «Таиланд» (հայերեն՝ «Թայլանդ»), «Танцуй» (հայերեն՝ «Պարիր»), «Рассвет» (հայերեն՝ «Լուսաբաց») և այլ ստեղծագործություններ։
2016 թվականին Տատյանա Բոգաչևան հղիության պատճառով ժամանակավորապես լքել է խումբը։ Նրա փոխարեն հրավիրվել է «Գարյաչի շոկոլադ» խմբի նախկին մենակատար Տատյանա Ռեշետնյակը։ 2016 թվականի վերջին Բոգաչովան վերադարձել է հավաքական, սակայն խումբը լքել է Սերգեյ Աշիխմինը, որը որոշում է կայացրել մենակատարի կարիերա զարգացնելու օգտին։


== Երգացանկ ==


== Հիթ շքերթներ ==


== Տեսագրություն ==


== Ծանոթագրություններ ==


== Արտաքին հղումներ ==
Ին Յան (խումբ) Թվիթթերում
Սերգեյ Աշխիմանի պաշտոնական կայք Archived 2020-07-24 at the Wayback Machine.